جنوبي افغانستان کې د ٢ استخباراتي چارواکې وژل شوې
څیړونکې وائي افغانستان کې په دې ورستیو کې د بې امنۍ په پیښو کې زیاتوالی راغلی دی. یو مثال پکې د پوځ دننه د افغان امنیتي ځواکونو په دریشۍ کې د وسله لخوا په خارجي عسکرو د حملو هم ورکړی کیږي
د افغانستان په جنوبي هلمند ولایت کې د موټر بم چاؤدیدو په نتیجه کې د استخباراتو دوه چارواکې وژل شوې دي. د چارواکو د وینا ترمخه، درې نور د استخباراتي ادارې چارواکې او څلور ملکي کسان په بم چاؤدنه کې زخمیان شوې هم دي. بم چاؤدنه د هلمند مرکز لښکرگاه کې د یوې امنیتي ادارې دفتر سره نزدې شوې ده. په سمدستي توگه د بم چاؤدنې ذمه واري چا په غاړه نه ده اخستې خو هلمند د افغانستان په هاغه جنوبي سیمو کې دی چرته چې چارواکې وائي طالبان ډیر فعاله دي. څیړونکې وائي افغانستان کې په دې ورستیو کې د بې امنۍ په پیښو کې زیاتوالی راغلی دی. یو مثال پکې د پوځ دننه د افغان امنیتي ځواکونو په دریشۍ کې د وسله لخوا په خارجي عسکرو د حملو هم ورکړی کیږي. او هم دا هفته افغان صدر حامد کرزي په امريکا ددوه مخيزې تگلارې خپلولو تور لگولو ؤ او وئيلي يې وؤ چې واشنگټن افغانستان کې دجنگيالو په ضد جگړه کوي خو دپولې پورې غاړې پاکستان کې ددغو تندلارو په ملاتړ کوونکو يې ځانونه ناجاڼه کړی دی. خو د امریکې د دفاع وزیر لیون پنیټه د صدر کرزي نیوکې رد کړې. هغه وویل افغانستان کې په ميشته ؤ ائتلافي ځواکونو دنيوکو پځايې دهغوي لخوا ورکړل شوې قربانۍ باید ومني. افغانستان کې د تشدد لړۍ او د افغان او امریکائي چارواکو په منځ کې تؤدې ترخې خبرې په داسې مهال هم رامنځته کیږي چې نړي وال جنگي ځواکونه به د کال ٢٠١۴ پورې د افغانستان نه بیرته ستنیږي او د هیواد د امنیت ذمه وارۍ به افغان امنیتي ادارو ته سپارلی شي.